《暑咏寄梅集贤》
宋代·刘筠

石渠岌嶪亘宛虹，玄荫清流接桂宫。
玉女壶欹天未笑，羲和辔缓日方中。
孝先便腹宁无诮，痀偻承蜩敢衒功。
蠲渴欲来飞雪散，南昌世胄有仙风。

作者简介：（971—1031）宋大名人，字子仪。真宗咸平元年进士。杨亿试选人校太清楼书，擢第一，以大理评事为秘阁校理，预修图经及《册府元龟》。真宗、仁宗两朝，屡知制诰及知贡举，预修国史。尝拒草丁谓复相位制。官至翰林学士承旨兼龙图阁直学士，终知庐州。工诗，与杨亿时号“杨刘”。与杨亿、钱惟演等合编《西昆酬唱集》，后世称“西昆体”。有《刑法叙略》、《册府应言》、《玉堂集》等。